Document ID: 31997R2268

19971114
Regulamentul (CE) nr. 2268/97 al Comisiei
din 14 noiembrie 1997
privind modificarea nivelului anual maxim de pescuit pentru anumite zone de pescuit
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2027/95 al Consiliului din 15 iunie 1995 de instituire a unui sistem de gestionare a efortului de pescuit referitor la anumite zone și resurse de pescuit comunitare [1], în special articolul 4a doua liniuță,
întrucât la a doua liniuță a articolului 4 din Regulamentul (CE) nr. 2027/95 se prevede că, la cererea unui stat membru, Comisia ia măsurile adecvate pentru ca statul membru respectiv să poată pescui cota de pescuit care îi revine, în conformitate cu al treilea paragraf al articolului 6 alineatul (2) din Regulamentul (CE) nr. 685/95 Consiliului din 27 martie 1995 privind gestionarea eforturilor de pescuit referitoare la anumite zone și resurse de pescuit comunitare [2];
întrucât Țările de Jos au solicitat Comisiei modificarea nivelului anual maxim de pescuit acordat navelor sale de pescuit în conformitate cu anumite cote care îi sunt alocate în temeiul Regulamentului (CE) nr. 390/97 al Consiliului din 20 decembrie 1996 privind stabilirea, pentru anumite rezerve de pești și grupuri de rezerve de pești, a totalurilor admisibile de captură pentru anul 1997 și a anumitor condiții pe baza cărora pot fi pescuite acestea [3], astfel cum a fost modificat ultima dată prin Regulamentul (CE) nr. 1974//97 [4];
întrucât prezentul regulament intră în vigoare de îndată, pentru a permite Țărilor de Jos să își pescuiască cota alocată;
întrucât măsurile prevăzute de prezentul regulament sunt în conformitate cu avizul Comitetului de gestionare a pescuitului și acvaculturii,
ADOPTĂ PREZENTUL REGULAMENT:
Articolul 1
Nivelul anual maxim de pescuit pentru Regatul Țărilor de Jos, la speciile demersale, prin folosirea echipamentului remorcat, după cum se precizează în anexa I la Regulamentul (CE) nr. 2027/95, se modifică în conformitate cu precizărilor din anexă.
Articolul 2
Prezentul Regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 noiembrie 1997.

Labels: 18
6